Ego Galterus, Dei gratia Lingonensis episcopus, presentibus et futuris notum fieri volo quod Hugo de Wavra, miles, guerpivit et per manum nostram in elemosinam dedit domui Dei Alberipe uti libere pasturis finagii de Brenant, et quicquid clamabat vel habebat ad Arclofrait, et ad Curlins, atque in prato Messano, remittens omnes omnino querelas quas adversus predictam domum tunc temporis habebat. Actum anno M°C°LX°VI°.